แบบรายงานสรุปผลการเข้ารับการฝึกอบรม
องค์การบริหารส่วนตำบลกะหรอ
โครงการฝึกอบรมเพิ่มประสิทธิภาพการปฏิบัติงานด้านการเงิน บัญชี และการพัสดุขององค์กรปกครองส่วนท้องถิ่น ประจำปี ๒๕๖๐  
นายณัฏวุฒิ   เชาวรัญญู  ตำแหน่ง  เจ้าพนักงานพัสดุชำนาญงาน สังกัดกองคลังองค์การบริหารส่วนตำบลกะหรอ



1.จำนวนผู้เข้ารับการสัมมนาในครั้งนี้ องค์การบริหารส่วนตำบลละ 3 คน


2.ผู้เข้ารับการสัมมนาในครั้งนี้ จำนวน 3 คน


3.ระยะเวลา 3 วัน ระหว่างวันที่ 28-30 สิงหาคม  2560  


4.สถานที่อบรม ณ  โรงแรมทวินโลตัส จังหวัดนครศรีธรรมราช  หน่วยงานที่จัดกลุ่มงานการเงินบัญชีและการตรวจสอบ สำนักงานส่งเสริมการปกครองท้องถิ่นจังหวัดนครศรีธรรมราช


5.วิทยากรมาให้ความรู้  อาจารย์อุษณีย์ ทอย วิทยากรจากกรมส่งเสริมการปกครองท้องถิ่น 


6.เอกสารที่ได้รับ  เอกสารประกอบการฝึกอบรม  จำนวน  ๑  เล่ม


7.งบประมาณที่ใช้  ค่าลงทะเบียน เป็นเงิน ๓,๐๐๐ บาท และค่าใช้จ่ายในการเดินทางไปราชการจากองค์การบริหารส่วนตำบลกะหรอ


8.ได้รับความรู้จากการฝึกอบรม ระหว่างวันที่ 28-30 สิงหาคม 2560 ดังนี้
การบริหารการเบิกจ่ายเงิน
๑. ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ มีผลบังคับใช้ วันที่ ๑ กุมภาพันธ์ ๒๕๔๘  ฉบับที่ ๒ พ.ศ. ๒๕๔๘ มีผลใช้บังคับ วันที่ ๒๗ มกราคม ๒๕๔๙ แก้ไขเพิ่มเติม ฉบับที่ ๓ พ.ศ.๒๕๕๘ มีผลใช้บังคับ วันที่ ๒๖ กันยายน ๒๕๕๘
๒. เงินที่ได้รับไว้เป็นกรรมสิทธิ์ให้นำส่งเป็นเงินรายได้ เว้นแต่ มีระเบียบกำหนดไว้เป็นอย่างอื่น ,เงินที่มีผู้อุทิศให้, จัดหารายได้ขึ้นเป็นครั้งคราว
๓. หน่วยงานผู้เบิกต้องจัดทำแผนการใช้จ่ายเงินทุกสามเดือน ให้กองคลังก่อนวันเริ่มต้นของแต่ละไตรมาส
๔. ต้องขอเบิกเงินตามงบประมาณรายจ่ายประจำปีใดให้เบิกได้แต่เฉพาะปีงบประมาณนั้น รวมทั้งเงินอุดหนุนที่รัฐบาลให้โดยระบุวัตถุประสงค์ เว้นแต่ เงินที่ได้ขออนุมัติกันเงิน, เงินที่ได้ก่อหนี้ผูกพันไว้ก่อนสิ้นปีและได้รับอนุมัติจากผู้บริหารท้องถิ่นให้กันเงิน, เงินอุดหนุนที่ระบุวัตถุประสงค์เบิกจ่ายไม่ทันและได้บันทึกบัญชีไว้แล้ว
๕. การกันเงินกรณีมีหนี้ผูกพัน คือ เป็นรายจ่ายของปีงบประมาณนั้น ได้มีการก่อหนี้ผูกพันโดยการสั่งซื้อ/สั่งจ้าง เบิกจ่ายไม่ทันภายใน ๓๐ กันยายน ผู้บริหารอนุมัติกันเงินไปเบิกปีงบประมาณถัดไปได้อีกหนึ่งปี หากยังเบิกไม่ทันให้ขอสภาฯ ขยายไปอีกหกเดือน
๖. การกันเงินกรณีไม่ก่อหนี้ เฉพาะหมวดค่าครุภัณฑ์ ที่ดินและสิ่งก่อสร้าง  ต้องขออนุมัติกันเงินต่อสภาท้องถิ่น หากยังไม่ได้ดำเนินการให้ขอขยายเวลาเบิกจ่ายต่อสภาท้องถิ่นได้อีก ๑ ปีงบประมาณ  หากต้องการเปลี่ยนแปลงรายการที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ให้ขออนุมัติต่อสภาท้องถิ่น โดยให้ขออนุมัติทั้งเปลี่ยนแปลงและขยายเวลา
๗. ข้อ ๕๙/๑ รายจ่ายเงินเดือน ค่าจ้าง บำเหน็จบำนาญ เงินประจำตำแหน่ง เงินเพิ่ม เงินประโยชน์ตอบแทนอื่น เงินช่วยเหลืออื่นและเงินอื่นในลักษณะเดียวกัน หากเบิกเงินไม่ทันสิ้นปีและมีความจำเป็นต้องใช้จ่ายเงินนั้นต่อไปอีก ให้ขออนุมัติต่อผู้บริหารท้องถิ่น ต้องเบิกจ่ายภายใน ๙๐ วันนับแต่วันสิ้นปีงบประมาณ

๘. ค่าใช้จ่ายที่เป็นรายจ่ายประจำเกิดขึ้นปีใดให้เบิกจากงบประมาณปีนั้นไปจ่าย ตามข้อ ๕๖
๙. ถ้าการยืมเงินงบประมาณสำหรับรายการที่ได้ตั้งไว้แล้ว ถ้าจะต้องจ่ายติดต่อคาบเกี่ยวถึงปีงบประมาณใหม่ให้ยืมเงินไปทดรองจ่ายสำหรับระยะเวลาปีใหม่ โดยให้ถือว่าเป็นรายจ่ายของปีที่ยืมเงิน สำหรับรายการค่าใช้จ่ายในการเดินทางไปราชการไม่เกิน ๖๐ วัน และการปฏิบัติราชการอื่นๆ ไม่เกิน ๑๕ วัน
๑๐. เงินทุนสำรองเงินสะสม  



- กรณีเงินสะสมไม่เพียงพอต่อการบริหาร ต้องขออนุมัติต่อสภาท้องถิ่นเห็นชอบและผู้ว่าราชการจังหวัดอนุมัติ



- เงินทุนสำรองเงินสะสมเกินร้อยละ ๒๕ ของงบประมาณรายจ่าย ต้องขออนุมัติต่อสภาท้องถิ่น
๑๑. ตามข้อ ๘๘ งบประมาณประจำปีมีผลบังคับใช้แล้วในระยะ ๓ เดือนแรกรายได้ยังไม่ได้เข้ามาหรือมีไม่เพียงพอ สามารถเบิกจ่ายได้ทุกหมวด ทุกรายการ โดยเบิกจ่ายล่วงล้ำเงินสะสมได้
๑๒. การสั่งใช้ อปพร.กรณีเบิกค่าตอบแทนได้ ตามพรบ.ป้องกันและบรรเทาสาธารณภัย พ.ศ.๒๕๕๐ มาตรา ๒๐ กำหนดให้องค์กรปกครองส่วนท้องถิ่นแห่งพื้นที่มีหน้าที่ป้องกันและบรรเทาสาธารณภัยในเขตท้องถิ่นของตน โดยมีผู้บริหารท้องถิ่นของอปท.แห่งพื้นที่นั้นเป็นผู้รับผิดชอบในฐานะผู้อำนวยการท้องถิ่น  มาตรา ๒๑ บัญญัติว่า เมื่อเกิดหรือคาดว่าจะเกิดสาธารณภัยขึ้นในเขตของอปท.แห่งพื้นที่ใด ให้ผู้อำนวยการท้องถิ่นของอปท.แห่งพื้นที่นั้นมีหน้าที่เข้ามาดำเนินการป้องกันและบรรเทาสาธารณภัยโดยเร็ว และแจ้งให้ผู้อำนวยการอำเภอที่รับผิดชอบในเขตพื้นที่นั้นและผู้อำนวยการจังหวัดทราบทันที
๑๓. กรณีเกิดสาธารณภัยในท้องถิ่น 



- ภัยพิบัติ เมื่อเกิดภัยพิบัติเป็นกรณีฉุกเฉิน ขึ้นในท้องที่หนึ่งท้องที่ใด ต้องประกาศเขตการให้ความช่วยเหลือผู้ประสบภัย ก่อนการให้ความช่วยเหลือ



- สาธารณภัย หมายคามว่า อัคคีภัย วาตภัย อุทกภัย ภัยแล้ง โรคระบาดในมนุษย์ โรคระบาดสัตว์ โรคระบาดสัตว์น้ำ การระบาดของศัตรูพืชตลอดจนภัยอื่น ๆ อันมีผลกระทบต่อสาธารณชน ใช้เงิน อปท.ไม่ต้องมีประกาศภัยฯ ตามหนังสือ ที่ มท ๐๘๐๘.๒/ว ๓๒๑๕ ลว. ๖ มิถุนายน ๒๕๕๙
๑๔. การใช้จ่ายเงินกรณีสาธารณภัย 



-งบประมาณ จ่ายจากงบกลาง ก่อนเกิดเหตุ ขณะเกิดเหตุ หลังเกิดเหตุ



-เงินสะสม กรณีสาธารณภัยฉุกเฉิน ขณะเกิดเหตุ
๑๕. ระเบียบกระทรวงมหาดไทยว่าด้วยการเบิกจ่ายค่าใช้จ่ายในการจัดงาน การจัดการแข่งขันกีฬาและการส่งนักนักกีฬาเข้าร่วมการแข่งขันกีฬาของ อปท. พ.ศ.๒๕๕๙ มีผลใช้บังคับ วันที่ ๒๘ ธันวาคม ๒๕๕๙
๑๖. ระเบียบกระทรวงมหาดไทยว่าด้วยการเบิกจ่ายเงินตอบแทนการปฏิบัติงานนอกเวลาราชการขององค์กรปกครองส่วนท้องถิ่น พ.ศ.๒๕๕๘ มีผลใช้บังคับวันที่ ๑๙ ตุลาคม ๒๕๕๙
๑๗. ระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ.๒๕๕๙ มีผลใช้บังคับวันที่ ๒๗ พฤษภาคม ๒๕๕๙
๑๘. พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ 




-การบังคับใช้ พรบ.ฯ เมื่อพ้นกำหนด 180 วัน นับแต่วันประกาศใน                  ราชกิจจานุเบกษา  ประกาศราชกิจจานุเบกษา วันที่ 4 กุมภาพันธ์  2560 มีผลบังคับใช้วันที่ 23 สิงหาคม 2560


-มีจำนวน 132 มาตรา โดยมีเนื้อหาสำคัญต่างๆ ดังนี้

1.คำนิยาม ตาม พรบ. มาตรา 4




-การจัดซื้อจัดจ้าง คือ การดำเนินงานเพื่อให้ได้มาซึ่งพัสดุ โดยการซื้อ จ้าง เช่า แลกเปลี่ยน หรือนิติกรรมอื่นตามที่กำหนดในกฎกระทรวง





-พัสดุ คือ สินค้า งานบริการ งานก่อสร้าง งานจ้างที่ปรึกษา และงานออกแบบหรือควบคุมงานก่อสร้าง รวมทั้งการดำนินการตามที่กำหนดในกฎกระทรวง




-สินค้า คือ วัสดุ ครุภัณฑ์ ที่ดิน สิ่งปลูกสร้าง ทรัพย์สินอื่นใด งานบริการที่รวมอยู่ในสินค้านั้นด้วย แต่มูลค่าของงานบริการต้องไม่สูงกว่ามูลค่าของสินค้านั้น




-งานบริการ คือ งานจ้างบริการ จ้างเหมาบริการ จ้างทำของ รับขนตามประมวลกฎหมายแพ่งและพาณิชย์จากบุคคลธรรมหรือนิติบุคคล ไม่รวมจ้างลูกจ้างของหน่วยงานของรัฐ การรับขนในการเดินทางไปราชการหรือปฏิบัติงานของหน่วยงานรัฐ งานจ้างที่ปรึกษา งานจ้างออกแบบและควบคุมงาน และการจ้างแรงงานตามประมวลกฎหมายแพ่งและพาณิชย์




-งานก่อสร้าง คือ งานก่อสร้างอาคาร สาธารณูปโภคหรือสิ่งปลูกสร้างอื่น และการซ่อมแซม ต่อเติม ปรับปรุง รื้อถอน หรือการกระทำลักษณะทำนองเดียวกันต่ออาคาร สาธารณูปโภคหรือสิ่งปลูกสร้าง รวมถึงงานบริการที่รวมอยู่ในงานก่อสร้างนั้นด้วยแต่มูลค่าของงานบริการไม่สูงกว่ามูลค่าของงานก่อสร้าง (ต้องมีผู้ควบคุมงาน)




-อาคาร คือ สิ่งปลูกสร้างถาวรที่บุคคลเข้าอยู่หรือใช้สอย  เช่น อาคารที่ทำการ โรงพยาบาล โรงเรียน สนามกีฬา หรือสิ่งปลูกสร้างอย่างอื่นทำนองเดียวกันรวมถึงสิ่งก่อสร้างอื่นๆ ซึ่งสร้างเพื่อประโยชน์ใช้สอยสำหรับอาคารนั้นๆ เช่น เสาธง รั้ว ท่อระบายน้ำ หอถังน้ำ ถนน ไฟฟ้า ประปา หรือสิ่งอื่นๆ ซึ่งเป็นส่วนประกอบอื่นของตัวอาคาร เช่น เครื่องปรับอากาศ ลิฟท์ เครื่องเรือน




-สาธารณูปโภค คือ งานอันเกี่ยวกับการประปา ไฟฟ้า การสื่อสาร การโทรคมนาคม การระบายน้ำ การขนส่งทางท่อ ทางน้ำ บก อากาศ รางหรือการอื่นที่เกี่ยวข้องซึ่งดำเนินการในระดับพื้นดิน ใต้ดิน เหนือพื้นดิน




-งานจ้างที่ปรึกษา คือ งานจ้างบริการบุคคลธรรมดา หรือนิติบุคคล เพื่อเป็นผู้ให้คำปรึกษาหรือแนะนำแก่หน่วยงานของรัฐในด้านวิศวกรรม สถาปัตยกรรม ผังเมือง กฎหมาย เศรษฐศาสตร์ การเงิน การคลัง สิ่งแวดล้อม วิทยาศาสตร์ เทคโนโลยี สาธารณสุข ฯลฯ หรือด้านอื่นๆ ที่อยู่ในภารกิจของรัฐหรือหน่วยงานของรัฐ




-งานจ้างออกแบบหรือควบคุมงานก่อสร้าง คือ งานจ้างบริการจากบุคคลธรรมดาหรือนิติบุคคลเพื่อออกแบบหรือควบคุมงานก่อสร้าง




-การบริหารพัสดุ คือ การเก็บ บันทึก การเบิกจ่าย การยืม การตรวจสอบ การบำรุงรักษาและการจำหน่าย



2.ราคากลาง คือ ราคาเพื่อใช้เป็นฐานสำหรับเปรียบเทียบราคาที่ผู้ยื่นข้อเสนอได้ยื่นเสนอไว้ โดยมีรายละเอียดดังนี้




(1) ราคาที่ได้จากการคำนวณตามหลักเกณฑ์ที่คณะกรรมการราคากลางกำหนด




(2)ราคาได้จากฐานข้อมูลราคาอ้างอิงของพัสดุที่กรมบัญชีกลางจัดทำ





(3)ราคามาตรฐานที่สำนักงบประมาณหรือหน่วยงานกลางกำหนด




(4)ราคาที่ได้จากการสืบราคาจากท้องตลาด




(5)ราคาที่เคยซื้อหรือจ้างครั้งหลังสุดภายในระยะเวลาสองปีงบประมาณ




(6)ราคาอื่นใดตามหลักเกณฑ์ วิธีการหรือแนวทางปฏิบัติของหน่วยงานรัฐนั้น
/วิธีใช้ราคากลาง...

-วิธีใช้ราคากลาง ดังนี้






-ถ้ามี (1) ให้ใช้ (1) ก่อน 






-ถ้าไม่มี (1) ให้ใช้ (2) หรือ (3) ก่อน โดยจะใช้ (2) หรือ (3) ก่อนให้คำนึงถึงประโยชน์ราชการ (ราคาต่ำสุด)






-ถ้าไม่มี (1)(2)(3) ให้ใช้ (4)(5)(6) จะใช้วงเล็บใดก่อนให้คำนึงถึงประโยชน์ราชการ (ราคาต่ำสุด)



3.การจัดทำแผนจัดซื้อจัดจ้างประจำปี  ให้หน่วยงานของรัฐจัดทำแผนจัดซื้อจัดจ้างประจำปี ตามหลักเกณฑ์ วิธีการที่รัฐมนตรีกำหนด (อยู่ระหว่างร่างระเบียบลูก คาดว่าจะเสร็จ 23 สิงหาคม 2560) ให้ประกาศเผยแพร่ในระบบสารสนเทศของกรมบัญชีกลางและของหน่วยงาน ให้ปิดประกาศ ณ สถานที่ปิดประกาศของหน่วยงาน



ยกเว้น ไม่ต้องจัดทำแผน เมื่อ




(1)จำเป็นเร่งด่วนหรือเป็นพัสดุต้องใช้ในราชการลับ




(2)วงเงินไม่อยู่ในเกณฑ์ที่กำหนดให้จัดทำ  /เป็นพัสดุฉุกเฉินต้องใช้ทันทีทันใด หรือเป็นพัสดุที่จะขายทอดตลาด




(3)งานจ้างที่ปรึกษา ที่มีวงเงินไม่อยู่ในเกณฑ์ /จำเป็นเร่งด่วน หรือเกี่ยวกับความมั่นคงของชาติ




(4)เป็นงานจ้างออกแบบหรือควบคุมงานที่มีความจำเป็นเร่งด่วนหรือเกี่ยวข้องกับความมั่นคงของชาติ



4. การจัดซื้อจัดจ้างพัสดุ อาจกระทำได้ 3 วิธีดังนี้




1.วิธีประกาศเชิญชวนทั่วไป ได้แก่ การเชิญชวนผู้ประกอบการทั่วไปที่มีคุณสมบัติตรงตามเงื่อนไขที่กำหนดให้เข้ายื่นข้อเสนอ




2.วิธีคัดเลือก ได้แก่ การเชิญชวนเฉพาะผู้ประกอบการที่มีคุณสมบัติตรงตามเงื่อนไขที่กำหนดซึ่งต้องไม่น้อยกว่า 3 ราย ให้เข้ายื่นข้อเสนอเว้นแต่งานนั้น มีผู้ประกอบการที่มีคุณสมบัติตรงตามที่กำหนดน้อยกว่า 3 ราย มีเงื่อนไขดังนี้





(ก)ใช้วิธีประกาศเชิญชวนทั่วไปแล้วไม่มีผู้ยื่นข้อเสนอ หรือมียื่นแต่ไม่ได้รับการคัดเลือก





(ข)พัสดุที่ต้องการต้องมีคุณลักษณะเฉพาะเป็นพิเศษ หรือซับซ้อน/ต้องผลิต/จำหน่าย/ก่อสร้าง/ให้บริการโดยผู้ประกอบการที่มีฝีมือเฉพาะ/ชำนาญเป็นพิเศษ/มีทักษะสูง/มีจำนวนจำกัด





(ค)จำเป็นเร่งด่วนต้องใช้พัสดุนั้นเนื่องจากเกิดเหตุการณ์ที่ไม่อาจคาดหมายได้ หากใช้วิธีประกาศเชิญชวนทั่วไปจะไม่ทันการ





(ง)เป็นพัสดุที่โดยลักษณะการใช้งานมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะ





(จ)พัสดุที่จำเป็นต้องซื้อจากต่างประเทศโดยผ่านองค์การระหว่างประเทศ





(ฉ)พัสดุใช้ราชการลับ/หรือต้องปกปิด/หรือเกี่ยวกับความมั่นคงของประเทศ





(ช)งานจ้างซ่อมพัสดุที่ต้องถอดตรวจเพื่อทราบความชำรุดเสียหายจึงประมาณค่าซ่อมได้ เช่น ซ่อมเครื่องจักร เครื่องมือกล เครื่องยนต์ฯ
/(ซ)กรณีอื่น...

(ซ)กรณีอื่นที่กำหนดในกฎกระทรวง



3.วิธีเฉพาะเจาะจง ได้แก่ การเชิญชวนผู้ประกอบการที่มีคุณสมบัติตรงตามเงื่อนไขที่กำหนด รายใดรายหนึ่ง ให้เข้ายื่นข้อเสนอ หรือให้เข้าเจรจาต่อรองราคา หรือการจัดซื้อจัดจ้างพัสดุกับผู้ประกอบการโดยตรง วงเงินเล็กน้อย มีเงื่อนไขดังนี้





(ก)ใช้ทั้งวิธีประกาศเชิญชวนทั่วไปและวิธีคัดเลือก หรือใช้วิธีคัดเลือกแล้วแต่ไม่มีผู้ยื่นข้อเสนอ หรือข้อเสนอนั้นไม่ได้รับการคัดเลือก





(ข)เป็นพัสดุที่มีการผลิต/จำหน่าย/ก่อสร้าง/ให้บริการทั่วไป และมีวงเงินเกินวงเงินตามที่กำหนดในกฎกระทรวง





(ค)มีผู้ประกอบการโดยตรงเพียงรายเดียว/หรือเป็นตัวแทนจำหน่ายหรือตัวแทนผู้ให้บริการรายเดียวในประเทศไทย และไม่มีพัสดุอื่นใช้ทดแทนได้





(ง)จำเป็นต้องใช้พัสดุโดยฉุกเฉิน เนื่องจากอุบัติภัย/ภัยธรรมชาติ/เกิดโรคติดต่ออันตรายตามกฎหมายว่าด้วยโรคติดต่อ และหากใช้วิธีประกาศเชิญชวนทั่วไป หรือวิธีคัดเลือกอาจเสียหายอย่างร้ายแรง





(จ)พัสดุที่จะซื้อจ้างเกี่ยวพันกับที่เคยซื้อไว้ก่อนแล้ว จำเป็นต้องซื้อจ้างเพิ่มเติมเพื่อความสมบูรณ์ หรือต่อเนื่อง โดยมีมูลค่าไม่สูงกว่าที่เคยซื้อจ้างไว้ก่อนแล้ว





(ฉ)พัสดุที่จะขายทอดตลาดโดยหน่วยงานของรัฐ องค์การระหว่างประเทศ/หรือหน่วยงานของต่างประเทศ





(ช)เป็นที่ดิน/สิ่งก่อสร้างที่ต้องซื้อเฉพาะแห่ง

(ซ)กรณีอื่นตามที่กำหนดในกฎกระทรวง





การซื้อจ้างในต่างประเทศ จะใช้วิธีคัดเลือกหรือวิธีเฉพาะเจาะจงก่อนโดยไม่ใช้วิธีประกาศเชิญชวนทั่วไปก่อนก็ได้ (รัฐมนตรีออกกฎกระทรวงตามข้อ) โดยมีเงื่อนไขดังนี้






-ข้อ (ข) หรือ (ซ) ให้เป็นพัสดุที่ต้องการส่งเสริม/สนับสนุน กรณีนี้ให้ใช้วิธีเฉพาะเจาะจงตามข้อ (ซ) ก่อน





- การจัดซื้อจัดจ้างพัสดุ โดยวิธีประกาศเชิญชวน  กระทำได้ 3 วิธี คือ





1.วิธีตลาดอิเล็กทรอนิกส์ (e-Market) ได้แก่ การจัดหาพัสดุวงเงินเกิน 500,000 บาทขึ้นไปที่เป็นสินค้าซับซ้อน มีมาตรฐานซึ่งได้กำหนดประเภทสินค้าไว้ใน e-Catalog






2.วิธีประกวดราคาอิเล็กทรอนิกส์ (e-Bidding) ได้แก่ จัดหาพัสดุวงเงินเกิน 500,000 บาทขึ้นไป เป็นสินค้าซับซ้อน มีเทคนิคเฉพาะ ซึ่งไม่ได้กำหนดไว้ใน e-Catalog






3.วิธีสอบราคา ได้แก่ การจัดหาพัสดุวงเงินเกิน 500,000 บาทขึ้นไป แต่ไม่เกิน 5,000,000 บาท ให้กระทำได้เฉพาะกรณีสภาพพื้นที่มีข้อจำกัดในการใช้วิธี e-Market/ e-Bidding หรือใช้แล้วจะล่าช้าเป็นปัญหาอุปสรรคในการทำงาน




-การวิจารณ์ร่างประกาศและเอกสารประกาศ ซึ่งประกอบด้วย TOR  วงเงินไม่เกิน 500,000 บาท ถึง 5,000,000 บาท จะให้วิจารณ์หรือไม่ก็ได้ วงเงินเกิน 5,000,000 บาทขึ้นไปต้องให้วิจารณ์



การกำหนดหลักเกณฑ์การตัดสินผู้ชนะราคา (ต้องเขียนไว้ในประกาศด้วย) กระทำได้ 2 วิธี อย่างใดอย่างหนึ่งและให้ใช้หลักเกณฑ์ดังกล่าวพิจารณาทั้งโครงการ



1.หลักเกณฑ์ตัดสินด้วยราคา ใช้กับกรณีพัสดุที่เป็นมาตรฐานและมีคุณภาพดีเพียงพอตามต้องการใช้งานและเป็นประโยชน์ต่อทางราชการ ให้ใช้หลักเกณฑ์ราคาเป็นเงื่อนไขพิจารณารายต่ำสุด
/2.หลักเกณฑ์...

2.หลักเกณฑ์ราคาประกอบเกณฑ์คุณภาพ ใช้กับพัสดุที่มีลักษณะซับซ้อน มีเทคโนโลยีสูง มีเทคนิคเฉพาะ จำเป็นต้องพิจารณาคุณภาพ หรือประสิทธิภาพดีตรงความต้องการใช้งานเป็นประโยชน์ต่อหน่วยงานของรัฐมากที่สุด ให้พิจารณาคัดเลือกผู้ยื่นข้อเสนอที่ได้คะแนนรวมสูงสุดเป็นผู้ชนะราคา  โดยมีหลักเกณฑ์ดังนี้




-เกณฑ์ราคา ให้คะแนนไม่น้อยกว่าร้อยละ 40 




-เกณฑ์อื่นๆ ให้คะแนนรวมกันไม่น้อยกว่าร้อยละ 60



หลักเกณฑ์การตัดสินโดยใช้เกณฑ์ราคาประกอบเกณฑ์คุณภาพ ให้พิจารณาจาก




1.ต้นทุนตลอดอายุการใช้งาน




2.มาตรฐานของสินค้า หรือบริการ




3.การบริการหลังการขาย




4.พัสดุที่รัฐต้องส่งเสริม สนับสนุนที่สร้างนวัตกรรม หรืออนุรักษ์พลังงานหรือสิ่งแวดล้อมและอื่นๆ ตามที่กำหนดในกฎกระทรวง




5.การประเมินผลการปฏิบัติงานของผู้ประกอบการ หากรายใดไม่มีข้อมูลให้ได้คะแนนค่ากลาง คือ กึ่งหนึ่งของคะแนนที่กำหนด เช่น 10 ให้ 5 คะแนน




6.ข้อเสนอด้านเทคนิคหรืออื่นๆ 



-บทกำหนดโทษ ผู้ใดเป็นเจ้าหน้าที่/ผู้มีอำนาจหน้าที่เกี่ยวข้องกับการพัสดุปฏิบัติ          ละเว้นการปฏิบัติหน้าที่ตามที่ออกใน พรบ. กฎกระทรวง ระเบียบ ประกาศนี้ โดยมิชอบ เพื่อให้เกิดความเสียหายแก่ผู้หนึ่งผู้ใด หรือโดยทุจริต ต้องระวางโทษจำคุกตั้งแต่ 1 ปี ถึง 10 ปี หรือปรับตั้งแต่ 2 หมื่นบาท ถึง 2 แสนบาท หรือทั้งจำทั้งปรับ ผู้ใช้/หรือผู้สนับสนุนรับโทษเช่นเดียวกัน


ข้อบกพร่องในการดำเนินงานด้านการเงิน การคลัง ของอปท.ที่หน่วยงานภายนอกตรวจพบ ทักท้วง/เรียกเงินคืนพร้อมแนวทางปฏิบัติและข้อเสนอแนะ
1.ข้อบกพร่องการจัดซื้อวัคซีนป้องกันโรคพิษสุนัขบ้า
- กรณีสุนัขไม่มีเจ้าของ ไม่การกักสัตว์ก่อนอย่างน้อย ๓๐ วัน เป็นการไม่ปฏิบัติตาม พรบ.การสาธารณสุข พ.ศ. ๒๕๓๕ มาตรา ๓๐ ที่กำหนดให้เจ้าพนักงานท้องถิ่นมีอำนาจกักสัตว์ที่พบในที่หรือทางสาธารณะที่ไม่มีเจ้าของไว้เป็นเวลาอย่างน้อย ๓๐ วัน เมื่อพ้นกำหนดแล้ว ยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืน ให้สัตว์นั้นจะตกเป็นของราชการส่วนท้องถิ่น แต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่น หรือต้องเสียค่าใช้จ่ายเกินสมควร เจ้าพนักงานท้องถิ่นจะจัดการขายหรือขายทอดตลาดสัตว์นั้น ตามควรแก่กรณี
- การจัดซื้อวัคซีนป้องกันโรคพิษสุนัขบ้า ไม่ได้จัดซื้อจากองค์การเภสัชกรรม หรือไม่มีราคากลางที่กระทรวงสาธารณสุขกำหนดไว้ให้ตรวจสอบ
๒. ระเบียบคณะกรรมการตรวจเงินแผ่นดินว่าด้วยวินัยทางงบประมาณและการคลัง พ.ศ.๒๕๔๔ 
-หน่วยรับตรวจ ได้แก่ กระทรวง ทบวง กรม ราชการส่วนภูมิภาค ราชการส่วนท้องถิ่น รัฐวิสาหกิจตามกฎหมาย หน่วยงานของรัฐ  หน่วยงานอื่นที่ได้รับเงินอุดหนุนจากหน่วยงานข้างต้น  หน่วยงานอื่นที่ได้รับเงินอุดหนุจากรัฐ
-โทษปรับทางปกครอง ซึ่งโทษปรับโดยการหักเงินเดือนหรือค่าจ้าง หรือการเรียกให้ชำระเงินตามอัตราที่กำหนดไว้ในระเบียบนี้
-ความผิดวินัยทางงบประมาณและการคลัง ได้แก่



ส่วนที่ ๑ ความผิดเกี่ยวกับการรับเงิน การเก็บรักษาเงินและการนำเงินส่ง
/ส่วนที่ 2...

ส่วนที่ ๒ ความผิดเกี่ยวกับการเบิกเงินและการจ่ายเงิน



ส่วนที่ ๓ ความผิดเกี่ยวกับการบริหารงบประมาณและการก่อหนี้ผูกพัน



ส่วนที่ ๔ ความผิดเกี่ยวกับการจัดเก็บรายได้



ส่วนที่ ๕ ความผิดเกี่ยวกับเงินยืม



ส่วนที่ ๖ ความผิดเกี่ยวกับการพัสดุ



ส่วนที่ ๗ ความผิดอื่น เช่น ใช้งบประมาณไม่เป็นตามวัตถุประสงค์ ไม่จัดทำบัญชีหรือเอกสารประกอบอื่นๆ 
๓.แนวทางปฏิบัติเมื่อเกิดกรณีเงินขาดบัญชีหรือมีการทุจริตทางการเงินของอปท.



๓.๑ กรณี อปท.ตรวจพบเอง




-ให้แจ้งจังหวัดและสตง.ภูมิภาคทราบโดยตรงทันที โดยส่งคำสั่งแต่งตั้งคณะกรรมการสอบสวนฯและรายงานผลการสอบสวน ฯลฯ




-ดำเนินการทางแพ่ง ทางอาญา หรือทางวินัยแก่ผู้เกี่ยวข้องโดยเร็ว



๓.๒ กรณี สตง.ตรวจพบและชี้มูลความผิด




-ดำเนินการทางแพ่ง ทางอาญาหรือทางวินัย แก่ผู้เกี่ยวข้องโดยไม่ต้องแต่งตั้งคณะกรรมการสอบข้อเท็จจริงอีก




-รายงานผลการดำเนินการทางแพ่ง ทางอาญาและทางวินัยให้แก่ผู้กำกับดูแลทราบ



๓.๓ กรณี ปปช. ชี้มูลความผิด




-พิจารณาลงโทษทางแพ่ง ทางอาญา และทางวินัยแก่ผู้กระทำผิดและผู้เกี่ยวข้อง




-รายงานผลการดำเนินการทางแพ่ง ทางอาญาและทางวินัยให้ผู้กำกับดูแลทราบ
๔.แนวทางปฏิบัติทางละเมิดเมื่อพบว่าอปท.ได้รับความเสียหาย



๑.การดำเนินการทางแพ่ง ตามหนังสือ มท ที่ มท ๐๓๑๓.๖/ว ๒๐๙๒ ลว ๑ กรกฎาคม ๒๕๔๐



๒.การดำเนินการทางวินัย ตามหนังสือ มท ที่ มท ๐๓๑๓.๖/ว ๒๕๗๓ ข้อ ๔



๓.การดำเนินการทางอาญา ตามหนังสือ มท ที่ มท ๐๓๑๓.๖/ว ๒๕๗๓ ข้อ ๕



๔.การรายงานการดำเนินการ รายงานผลคืบหน้าทางแพ่ง ทางอาญาและทางวินัยให้สตง.และจังหวัดทราบทุก ๓ เดือน


๕.การดำเนินการของจังหวัด ตามหนังสือที่ มท ๐๓๑๓.๖/ว ๒๖๒๐ ลว ๑๗ กันยายน ๒๕๔๒
- การติดตามผลการดำเนินการของอปท.ในการแก้ไขข้อบกพร่องตามข้อเสนอแนะของสตง. ตามหนังสือ มท ที่ มท ๐๘๐๕/ว ๒๑๗๑ ลงวันที่ ๑๖ เมษายน ๒๕๕๘  เรื่อง การมอบอำนาจติดตามและแจ้งความคืบหน้าการดำเนินการของหน่วยการบริหารราชการส่วนท้องถิ่นตามข้อเสนอแนะของสำนักงานตรวจเงินแผ่นดิน


9.ความรู้ที่ได้นำไปปฏิบัติในตำแหน่งหน้าที่ คือ




-สามารถนำความรู้ที่ได้รับจากการฝึกอบรมมาพัฒนาทักษะและเพิ่มประสิทธิภาพในการทำงาน ลดข้อผิดพลาดในการปฏิบัติงานในหน้าที่ที่เกี่ยวข้อง


10.ปัญหาและอุปสรรคที่พบเจอจากการสัมมนา คือ



-ระยะเวลาในการฝึกอบรมน้อยเกินไปเมื่อเปรียบเทียบกับเนื้อหาในการบรรยาย                ทำให้ผู้บรรยายไม่สามารถบรรยายเนื้อหาความรู้ได้ละเอียดและครบถ้วน
/11.ความต้องการ...

11.ความต้องการสนับสนุนจากผู้บังคับบัญชา 



-สนับสนุนให้บุคลากรได้เข้ารับการฝึกอบรมในหลักสูตรที่มีเนื้อหาเกี่ยวข้องกับการปฏิบัติงานราชการเพิ่มเติม


12.ข้อเสนอแนะ



-ควรให้บุคลากรขององค์การบริหารส่วนตำบลกะหรอที่มีหน้าที่และได้รับมอบหมายให้ปฏิบัติงานที่เกี่ยวข้องด้านการเงิน บัญชี และการพัสดุขององค์กรปกครองส่วนท้องถิ่น เข้ารับการฝึกอบรมในหลักสูตรดังกล่าวเพื่อเพิ่มความรู้และความเข้าใจและสามารถปฏิบัติงานที่ได้รับมอบหมายได้ถูกต้องลดข้อผิดพลาด





(ลงชื่อ)



ผู้รายงาน






(นายณัฏวุฒิ  เชาวรัญญู)




      ตำแหน่ง    เจ้าพนักงานพัสดุชำนาญงาน

[image: image1.png]



บันทึกข้อความ
ส่วนราชการ    กองคลังองค์การบริหารส่วนตำบลกะหรอ                              
ที่   
วันที่    ๑5  กันยายน  ๒๕๖๐   

เรื่อง    ขอรายงานผลการเข้ารับการอบรมโครงการฝึกอบรมเพิ่มประสิทธิภาพการปฏิบัติงานด้านการเงิน 
           บัญชีและการพัสดุขององค์กรปกครองส่วนท้องถิ่น ประจำปี 2560 
เรียน  นายกองค์การบริหารส่วนตำบลกะหรอ
๑.เรื่องเดิม
          ตามคำสั่งองค์การบริหารส่วนตำบลกะหรอ ที่   ๓๓๕/๒๕๖๐  ลงวันที่  ๑๑  สิงหาคม  ๒๕๖๐  ได้อนุมัติให้ข้าพเจ้า นายณัฏวุฒิ  เชาวรัญญู   ตำแหน่ง เจ้าพนักงานพัสดุชำนาญงาน  สังกัด กองคลังองค์การบริหารส่วนตำบลกะหรอ   อำเภอนบพิตำ   จังหวัดนครศรีธรรมราช เข้ารับการอบรมโครงการฝึกอบรมเพิ่มประสิทธิภาพการปฏิบัติงานด้านการเงิน บัญชี และการพัสดุขององค์กรปกครองส่วนท้องถิ่น ประจำปี ๒๕๖๐   ระหว่างวันที่  ๒๘ -๓๐  สิงหาคม  ๒๕๖๐  ณ โรงแรมทวินโลตัส  อำเภอเมือง                  จังหวัดนครศรีธรรมราช
๒.ข้อเท็จจริง

บัดนี้ข้าพเจ้าได้เดินทางกลับมาจากการเข้ารับการฝึกอบรมโครงการดังกล่าวข้างต้นแล้ว จึงขอรายงานผลการเข้ารับการฝึกอบรมตามแบบที่กำหนด เพื่อให้นายกองค์การบริหารส่วนตำบลกะหรอ ผู้บังคับบัญชาตามลำดับชั้นและพนักงานส่วนตำบลทุกท่านทราบ รายละเอียดปรากฏแนบท้ายบันทึกข้อความฉบับนี้แล้ว
จึงเรียนมาเพื่อโปรดทราบและพิจารณาดำเนินการต่อไป







 (ลงชื่อ)

                    ผู้รายงาน








(นายณัฏวุฒิ  เชาวรัญญู)

  (ลงชื่อ)
  



   ตำแหน่ง     เจ้าพนักงานพัสดุชำนาญงาน
            (นางสุวรรณา  ณ นคร)
             ผู้อำนวยการกองคลัง


……………………………………………………………………………………………………………………………………………………………………………………..


    สิบเอก


(กำแหง  กรงกรด)


ปลัดองค์การบริหารส่วนตำบลกะหรอ





………………………………………………………………………………………………………………………………………………………………………


(ลงชื่อ)


(นายมนัสพงค์  สุทธิเดช)


นายกองค์การบริหารส่วนตำบลกะหรอ








